Diari Oficial de la Generalitat Valenciana


Sumari del DOGV 2479, del 29-03-1995 (1995/834248)

ORDRE de 10 de març de 1995, de la Conselleria d'Indústria, Comerç i Turisme, sobre instal·lacions de venda al públic i al detall de gasolines i gas-oils d'automació. Procediment i registre.
----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/03/10/(1)/dof/vci/html**

### Dades del document

Número de DOGV
:   2479

Data del DOGV
:   29-03-1995

Secció del DOGV
:   DISPOSICIONS GENERALS

Número del document
:   1995/834248


Data del document
:   10-03-1995

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

ORDRE de 10 de març de 1995, de la Conselleria d'Indústria, Comerç i Turisme, sobre instal·lacions de venda al públic i al detall de gasolines i gas-oils d'automació. Procediment i registre.   
L'article 32. u. cinc) de l'Estatut d'Autonomia estableix la competència de la Generalitat Valenciana per al desenvolupament legislatiu i l'execució en matèria energètica, en el marc de la legislació bàsica de l'Estat i en els terminis que aquesta establesca.  
La Llei 34/92, de 22 de desembre, d'ordenació del sector petroler ha liberalitzat les activitats del sector, per mitjà de l'extinció del Monopoli de Petrolis, i ha establert la intervenció administrativa i el requisit d'autorització per a aquestes activitats, que ha declarat d'interès econòmic general; i correspon a l'administració autonòmica la competència respecte als establiments en què es desenvolupe l'activitat de distribució al detall de carburants i combustibles petrolíferes per mitjà de la venda al públic, en les condiciones que reglamentàriament s'establesquen.  
La supressió pel RD 155/95, de 3 de febrer, del règim de distàncies mínimes entre establiments de venda al públic de carburants i combustibles petrolífers d'automació, imposa la urgent necessitat de concretar els òrgans autonòmics competents per a resoldre i inscriure aquestes instal·lacions i de crear el corresponent registre, no obstant estar pendent d'entrar en vigor, respecte a aquest tipus d'establiments, el Reglament d'Instal·lacions Petrolíferes, aprovat per RD 2085/94, de 20 d'octubre. En virtut d'això,  
ORDENE:  
Article primer  
El procediment d'inscripció en el Registre d'Instal·lacions de Venda al Públic i al Detall de Gasolines i Gas-oils d'Automoció, ubicades a la Comunitat Valenciana, així com de les modificacions de la capacitat de les ja existents, es regeix pel RD 645/88, de 24 de juny, Reglament per al subministrament i venda de gasolines i gas-oils d'automació, derogat parcialment pel RD 155/1995, de 3 de febrer, i el que es disposa en aquesta norma.  
Article segon  
1. Les sol·licituds d'inscripció, per mitjà del model normalitzat que s'aprova en l'annex, es dirigiran al servei territorial d'Indústria i Energia que corresponga i es presentaran acompanyades de la documentació que exigeix el RD 645/88.  
2. El servei territorial d'Indústria i Energia trametrà els expedients, resoldrà el procediment d'Inscripció de les instal·lacions i les seues modificacions i practicarà les inscripcions que corresponguen en el registre.  
Article tercer  
1. Es crea, a la Direcció General d'Indústria i Energia, el Registre d'Instal·lacions de Venda al Públic i al Detall de Gasolines i Gas-oils d'Automació.  
2. El registre es portarà des de cada servei territorial per mitjà d'un sistema informatitzat, que practicarà les inscripcions segons el que està regulat en el RD 645/88 per al Registre que s'hi ha creat, excepte en allò referent a l'hora d'entrada de la sol·licitud, numerant les instal·lacions per mitjà d'una numeració contínua i la successiva precedida de la primera lletra del nom de la província.  
Article quart  
L'incompliment del que es disposa en el Reglament per al Subministrament i la Venda de Gasolines i Gas-oils d'Automació, aprovat per RD 645/88, de 24 de juny i aquesta norma, se sanciona de conformitat amb el que es disposat en la Llei 21/92, de 16 de juliol, d'Indústria i la Llei 34/92, de 22 de desembre, d'Ordenació del sector petroler, segons corresponga.  
DISPOSICIONS TRANSITòRIES  
Primera  
Els serveis territorials d'Indústria i Energia procediran a inscriure d'ofici en el registre creat per aquesta ordre, les instal·lacions ací regulades, inscrites definitivament en el registre establert en el RD 645/88, de 24 de juny, les quals es troben en funcionament en l'àmbit de la Generalitat Valenciana, així com les inscrites provisionalment, els expedients de les qual continuen en tràmit.  
Segona  
Els serveis territorials d'Indústria i Energia continuaran la tramitació i resoldran els expedients enviats pel Ministeri d'Indústria i Energia, que es troben en tràmit a l'entrada en vigor d'aquesta ordre.  
DISPOSICIONS FINALS  
Primera  
Es faculta la directora general d'Indústria i Energia perquè dicte les resolucions necessàries per al desenvolupament i l'execució del que s'estableix en aquesta ordre.  
Segona  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 10 de març de 1995  
El conseller d'Indústria, Comerç i Turisme,  
MARTíN SEVILLA JIMÉNEZ


Còpia Permalink ELI